ananddey/assamese-wiki-corpus huggingface dataset:
তাল (বাদ্যযন্ত্ৰ)

তাল এবিধ ঘূৰণীয়া আৰু চেপেটা কাঁহ বা পিতলৰে নিৰ্মিত এবিধ বাদ্যযন্ত্ৰ। এইবিধ বাদ্য নৃত্য-গীতত তাল ৰাখিবলৈ ব্যৱহাৰ কৰা হয়। এই বাদ্য দুখন সমান বৃত্তাকাৰ কাঁহেৰে সজা হয় য'ত মাজ অংশ অৱতল কৰি ক্ষূদ্ৰ আকাৰৰ এডাল ৰছী লগোৱোৰ সুবিধা থাকে। এইবিধ বাদ্য বিহুগীত, লোকগীত আৰু কিছুমান আধ্যাত্মিক নাম-কীৰ্তনত ব্যৱহাৰ হয়।

তাল শব্দটো সংস্কৃত শব্দ "তাল"ৰ পৰা আহিছে। তাল ভাৰতীয় সংগীত আৰু সংস্কৃতিৰ অভিন্ন অংগ। ই একপ্ৰকাৰৰ ঘনবাদ্য। হিন্দু ধৰ্মীয় শাস্ত্ৰ সমূহত "কৰতাল"ৰ উল্লেখ পোৱা যায়।

গঠন

তাল সাধাৰণতে কাঁহেৰে তৈয়াৰ কৰা হয়। কিছুমান ঠাইত ব্ৰঞ্জ, পিতল, দস্তা আৰু তামৰো তাল দেখা যায়। তাল দুখন ঘূৰণীয়া চেপেটা ধাতুৰ পাতৰ মাজ অংশ অলপ উঠি অহা। ইয়াৰ মাজ অংশ অৱতল কৰি ক্ষূদ্ৰ আকাৰৰ এডাল ৰছী লগোৱোৰ সুবিধা থাকে। এই ৰছীৰ সহায়ত দুয়ো তাল সংযোজিত কৰা হয়। বিভিন্ন তালৰ শব্দ ইয়াৰ আকাৰ, ওজন আৰু ব্যৱহৃত ধাতুৰ ওপৰত ভিত্তি কৰি ভিন ভিন। তালবাদক জনে নিজৰ ইচ্ছামতে মাজৰ ৰছীডাল চুটি দীঘল কৰিব পাৰে।

মঞ্জিৰা বা কৰতালৰ কিছুমান বাদ্যত কাঠৰ ফ্ৰেমৰ ভিতৰত কেইবাটাও সৰু সৰু তাল থাকে।

প্ৰকাৰ

তালৰ আকাৰ, আকৃতি আৰু ওজনৰ ওপৰত ভিত্তি কৰি কেইবাটাও প্ৰকাৰত ভাগ কৰা হৈছে।

ভোৰতাল বা বৰতাল

ভোৰতালৰ ওজন সাধাৰণতে ২.৫ কিলোগ্ৰামৰ পৰা ৬.৫ কিলোগ্ৰাম পৰ্যন্ত হয় আৰু বহলে প্ৰায় ৪৫ ছেমিৰ পৰা ৬০ ছেমিলৈ থাকে। বিভিন্ন প্ৰকাৰৰ তাল যেনে খঞ্জৰী বা খঞ্জৰীকা, খুটি তাল, পাতি তাল, মঞ্জিৰা তাল, ৰামতাল আদিৰ মাজত ভোৰতালৰ আকাৰেই সকলোতকৈ ডাঙৰ আকৃতিৰ হয়। এই তালক সেয়ে বৰতাল বা ব্ৰহ্মতাল বুলিও জনা যায়।

মাজুতাল

মধ্যমীয়া আকাৰৰ তাল বিধক মাজুতাল বোলা হয়।

খুটি তাল বা সৰু তাল

ই আটাইতকৈ সৰু তাল। ইয়াক মঞ্জিৰা নামেৰেও জনা যায়। ই ঘাইকৈ পাৰম্পৰিক, লোকগীত আৰু শাস্ত্ৰীয় সংগীতত ব্যৱহাৰ কৰা হয়। সেইদৰে ভাৰতৰ শাস্ত্ৰীয় নৃত্য সমূহতো ইয়াৰ ব্যৱহাৰ দেখা যায়। ইয়াৰ অন্যান্য নাম সমূহ হল: তালিজ, তালম, তাল, গিনি, জালৰা ইত্যাদি।

ৰাম তাল বা খৰিতাল

দুই কাঠৰ ফ্ৰেমৰ মাজত সৰু সৰু তালেৰে ইয়াক তৈয়াৰ কৰা হয়। ইয়াক কৰতাল হিচাপেও জনা যায়। ইয়াক ঘাইকৈ ভজন-কীৰ্তনত ব্যৱহাৰ কৰা হয়।

বিহু তাল

বিহুত ব্যৱহাৰ কৰা এবিধ বাদ্য হ'ল তাল। নৃত্যগীতত তাল ৰাখিবৰ বাবে এই বিধ বাদ্য ব্যৱহাৰ কৰা হয়। বিহুৰ বাবে তাল এবিধ অতি অপৰিহাৰ্য্য বাদ্য। ঢোলৰ লগত তালযোৰ ব্যৱহাৰ নকৰিলে ঢোলৰ চেওবোৰ উকা উকা লাগে। বিহুত সাধাৰণতে তাল অকলে ব্যৱহাৰ কৰা নহয়। ইয়াক সদায় ঢোলৰ লগতহে বজোৱা হয়। তালযোৰে ঢোলৰ চেওবোৰক অধিক স্পষ্ট কৰাৰ লগতে শ্ৰুতিমধুৰ কৰে।

তথ্য উৎস

বাহ্যিক সংযোগ

শ্ৰেণী:অসমৰ বাদ্যযন্ত্ৰ
বিঝু নৃত্য

বিঝু নৃত্য ভাৰত আৰু বাংলাদেশৰ চাকমা জনগোষ্ঠীৰ লোকসকলৰ পাৰম্পৰিক লোকনৃত্য। এই নৃত্য চাকমা লোকসকলে তেওঁলোকৰ নতুন বছৰত পালন কৰা বিঝু উৎসৱৰ সময়ত পৰিৱেশন কৰে। বিঝু ত্ৰিপুৰাৰ অন্যতম পৰম্পৰাগত নৃত্য।

বিঝু উৎসৱ

বিঝু হৈছে একপ্ৰকাৰৰ কৃষিভিত্তিক বসন্তকালীন উৎসৱ। তিনিদিনীয়া পালন কৰা এই উৎসৱ চাকমাসকলৰ নৱবৰ্ষ হিচাপে পালন কৰা হয়। ই তেওঁলোকৰ আটাইতকৈ গুৰুত্বপূৰ্ণ উৎসৱ। বিঝু চ'ত মাহৰ সংক্ৰান্তিৰ পৰা আৰম্ভ হয়। এই দিন অসমীয়া আৰু বঙালী বৰ্ষপঞ্জিৰ অন্তিম দিন। এই উৎসৱ চ'ত মাহৰ সংক্ৰান্তিৰ পৰা আৰম্ভ হৈ তিনি দিনলৈ উদযাপনৰ কৰা হয়। আগতে উৎসৱটো সম্পূৰ্ণ পষেক ধৰি চলিছিল। চাকমাসকলৰ মাজত ঝুম খেতিৰ অনুশীলনৰ সৈতে বিঝুৰ ঘনিষ্ঠ সম্পৰ্ক আছে আৰু কৃষি ঋতুৰ প্ৰথম বৰষুণৰ পিছত পৃথিৱীক শস্যৰ প্ৰাচুৰ্যতাৰ বাবে ই উৎসৱ হিচাপে উদ্ভৱ হৈছিল বুলি বিশ্বাস কৰা হয়। শেহতীয়া সময়ত, উৎসৱটোৱে ইয়াৰ কিছুমান প্ৰাথমিক পৰম্পৰা হেৰুৱাইছে আৰু চাকমাসকলৰ বাবে এক সামাজিক অনুষ্ঠান হৈ পৰিছে। বিঝুৰ সৈতে জড়িত ৰীতি-নীতিবোৰো সময়ৰ সৈতে সৰলীকৰণ কৰা হৈছে।

উৎসৱৰ প্ৰথম দিন ফুল বিঝু বুলিও কোৱা হয়। এইদিনা চাকমা পৰিয়ালবোৰে ঘৰ-দুৱাৰ পৰিষ্কাৰ কৰে আৰু ফুলেৰে সজ্জিত কৰে। সন্ধিয়া বুদ্ধক বিশেষ প্ৰাৰ্থনা কৰা হয় আৰু চাকমাসকলৰ ঘৰ আৰু বৌদ্ধ মন্দিৰত চাকি জ্বলোৱা হয়। পিছদিনা মুল বিঝু বোলা হয়। ই সামাজিক মিলা-প্ৰীতিৰ দিন। এইদিনা মানুহে তেওঁলোকৰ গাঁৱৰ বন্ধু-বান্ধৱ আৰু আত্মীয় স্বজনক সাক্ষাৎ কৰে। ইয়াৰ লগতে পৰম্পৰাগত খেলত অংশগ্ৰহণ কৰে আৰু দিনটোৰ বাবে বিশেষ খাদ্য আৰু মিঠাই প্ৰস্তুত কৰে। চাকমা লোকবিশ্বাস অনুসৰি মুল বিঝুৰ দিনা মৃত ব্যক্তিৰ আত্মা স্বৰ্গলৈ যায়। এই উৎসৱ অসমৰ বহাগ বিহুৰ সমপৰ্যায়ৰ।

বিঝু নৃত্য

বিঝু নৃত্য একপ্ৰকাৰৰ দলীয় নৃত্য। ইয়াত অংশগ্ৰহণকাৰীসকলে দলগতভাৱে নৃত্য প্ৰদৰ্শন কৰে। অংশগ্ৰহণকাৰীসকলে নিজকে এটা বৰ্গ বা বৃত্তাকাৰ আৰ্হিত সজ্জিত কৰি নৃত্য কৰে। চাকমাসকলে বিঝু নৃত্যত অংশগ্ৰহণ কৰোঁতে তেওঁলোকৰ পৰম্পৰাগত পোছাক পিন্ধে। এই নৃত্য সাধাৰণতে চাকমাসকলৰ উপাসনাথলীৰ পৰিসৰৰ ভিতৰত কৰা এক ভক্তিমূলক নৈবেদ্য বুলি গণ্য কৰা হয়। এই নৃত্য আন নৃত্যৰ বিপৰীতে ইয়াক ইয়াৰ প্ৰদৰ্শনৰ সময়ত আকস্মিক বিৰামৰ দ্বাৰা চিহ্নিত কৰিব পাৰি। বৰ্তমান সময়ত ইয়াৰ আকৰ্ষণীয় ছন্দ আৰু সহজ সুৰৰ বাবে জনপ্ৰিয়তা বৃদ্ধি হৈছে। বিঝু নৃত্যৰ জৰিয়তে চাকমাসকলে পুৰণি বৰ্ষক বিদায় জনাই নতুন বছৰৰ সূচনা কৰে।

সাজ-পাৰ

বিঝু নৃত্যত চাকমাসকলে তেওঁলোকৰ পাৰম্পৰিক সাজ-পাৰ পৰিধান কৰে। মহিলাসকলে পিনন আৰু খাদি পিন্ধে আৰু নিজকে ৰূপৰ অলংকাৰত সজ্জিত কৰে। আনহাতে পুৰুষসকলে খাবাং নামৰ পাগুৰীৰ লগতে ধুতি আৰু জেকেট পিন্ধে।

তথ্য উৎস

শ্ৰেণী:ভাৰতৰ লোকনৃত্য
শ্ৰেণী:ত্ৰিপুৰী সংস্কৃতি
শ্ৰেণী:বাংলাদেশৰ উৎসৱ
হৰিশ্চন্দ্ৰ উপাখ্যান

হৰিশ্চন্দ্ৰ উপাখ্যান শ্ৰীমন্ত শংকৰদেৱ বিৰচিত এখন কাহিনী-প্ৰধান উপাখ্যান৷ হৰিশ্চন্দ্ৰ উপাখ্যানৰ মূল মাৰ্কণ্ডেয় পুৰাণৰ অন্তৰ্গত এটি সৰু কাহিনী৷ পুৰাণৰ সাৰ বুলি গ্ৰহণ কৰি লেখকে নিজৰ মৌলিক সাহিত্যিক প্ৰতিভাৰে উপাখ্যানটি সজাই-পৰাই লৈছে৷ এই পুথিখন শংকৰদেৱৰ আগবয়সৰ ৰচনা৷ হৰিশ্চন্দ্ৰ উপাখ্যানতেই শংকৰদেৱে তেওঁৰ প্ৰচাৰিত ধৰ্মৰ মূল চাৰি বস্তু:নাম-দেৱ-গুৰু-ভকতৰ প্ৰকাশ কৰে৷

হৰিশ্চন্দ্ৰ উপাখ্যানত পৰম ধাৰ্মিক ৰজা হৰিশ্চন্দ্ৰই ৰাজসূয় যজ্ঞ কৰি ত্ৰিভুৱনত যশস্যা ৰাখিবলৈ মন কৰে আৰু শেষত বিশ্বামিত্ৰ ঋষিক সৰ্ব্বস্ব দান কৰি ৰাজ-সিংহাসন ত্যাগ কৰি দেশান্তৰী হৈ দক্ষিণাৰ অৰ্থে এজন ব্ৰাহ্মণৰ ওচৰত পুত্ৰ ভাৰ্যাক বিক্ৰী কৰে। সৰ্বশেষত নিজেও চণ্ডালৰ ঘৰত বিক্ৰী গৈ চণ্ডালৰ দাসৰূপে কালাতিবাহিত কৰি থাকে। বাহ্মণক বিক্ৰী কৰা পুত্ৰৰ বাগিছাত সৰ্প দংশনত মৃত্যু হৈ পুনৰ কি স্বৰূপে জীৱন প্ৰাপ্ত হয় আৰু পিতা-মাতা-পুত্ৰ তিনিওজনৰে কি ভাৱে সদ্গতি হয়, তাৰ বিৱৰণ এই উপাখ্যানত পয়াৰ ছন্দত লিখা আছে৷

তথ্য সূত্ৰ

শ্ৰেণী:শংকৰদেৱৰ সাহিত্য
শ্ৰেণী:অসমীয়া সাহিত্য
গ'ল্ডেন গ্ল'ব বঁটা

গ'ল্ডেন গ্ল'ব বঁটা হলীউড ফৰেইন প্ৰে'ছ এছ'চিয়েচনৰ ৯৩ জন সদস্যই দেশী বা বিদেশী চলচ্চিত্ৰ আৰু টেলিভিজন প্ৰগ্ৰেমৰ ক্ষেত্ৰত উৎকৰ্ষৰ বাবে প্ৰদান কৰা এক বাৰ্ষিক বঁটা। বঁটাসমূহ প্ৰদান কৰা অনুষ্ঠান আৰু আহাৰগ্ৰহণ চলচ্চিত্ৰ উদ্যোগৰ বাৰ্ষিক বঁটা চিজনৰ এক উল্লেখযোগ্য পৰ্ব যি প্ৰতিবছৰে একাডেমী বঁটাৰ প্ৰদানেৰে সামৰণি পৰে।

প্ৰথম গ'ল্ডেন গ্ল'ব বঁটা প্ৰদান অনুষ্ঠান ১৯৪৪ চনত টুৱেণ্টীথ চেঞ্চুৰী ফক্স ষ্টুডিঅ'ত অনুষ্ঠিত হৈছিল। ১৯৬১ চনৰ পৰা এই অনুষ্ঠান বেভাৰ্লী হিল্‌ছ, কেলিফৰ্নিয়াৰ বেভাৰ্লী হিল্টন হোটেলত অনুষ্ঠিত হৈ আহিছে আৰু ২০১২ চনৰ বঁটাও ২০১৩ চনৰ ১৩ জানুৱাৰীত ইয়াতে প্ৰদান কৰা হৈছিল।

ইতিহাস

১৯৪৩ চনত কেইজনমান লেখকে গোট খাই "হলিউড ফৰেইন প্ৰে'ছ এছ'চিয়েচন" গঠন কৰে আৰু গ'ল্ডেন গ্ল'ব নামৰ এটা বঁটা আৰম্ভ কৰাৰ সিদ্ধন্ত লয়। আজিকালি তেওঁলোকে চলচ্চিত্ৰ বিপণনত গুৰুত্বপূৰ্ণ ভূমিকা লয়। ১৯৪৩ চনৰ চলচ্চিত্ৰসমূহৰ শ্ৰেষ্ঠতা বিচাৰৰ বাবে প্ৰথম গ'ল্ডেন গ্ল'ব বঁটা প্ৰদান অনুষ্ঠান ১৯৪৪ চনত টুৱেণ্টীথ চেঞ্চুৰী ফক্স ষ্টুডিঅ'ত অনুষ্ঠিত হৈছিল। পিছলৈ এই স্থান সলনি কৰা হৈছিল আৰু বেভাৰ্লী হিল্‌ছ নাইবা হলিউড ৰ'জভেল্ট হোটেলত বঁটা প্ৰদান হৈছিল।

১৯৫০ চনত হলিউড প্ৰে'ছ এছ'চিয়েচনে মনোৰঞ্জন উদ্যোগলৈ আগবঢ়োৱা অনবদ্য বৰঙনিৰ বাবে এক বিশেষ সন্মানীয় বঁটা প্ৰদানৰ সিদ্ধান্ত লয়। এই বঁটাৰ বাবে মনোৰঞ্জন উদ্যোগত আন্তঃৰাষ্ট্ৰীয় খ্যাতি থকা ব্যক্তিক আওতালৈ আনি প্ৰথম বঁটাটো চেচিল বি ডিমিলিলৈ আগবঢ়োৱা হয়। ইয়াৰ পিছত বঁটাটোৰ আনুষ্ঠানিক নাম গ'ল্ডেন গ্ল'ব চেচিল ৱি ডিমিলি হৈ পৰে।

১৯৬৩ চনত মিছ্‌ গ'ল্ডেন গ্ল'বৰ ধাৰণা আৰম্ভ হয়। প্ৰথম বৰ্ষত চলচ্চিত্ৰ আৰু টেলিভিজনৰ বাবে দুটা মিছ্‌ গ'ল্ডেন গ্ল'ব ঘোষণা কৰা হয়। বঁটা প্ৰাপকসকল আছিল ইভা ছিক্স (অ'পাৰেচন বিকিনি আৰু বীচ্ছ পাৰ্টী বোলছবিৰ নায়িকা) আৰু ড'না ডগ্‌লাছ (বেভাৰ্লী হিলিবিলিজ টেলিভিজন চিৰিজ খ্যাত)।

২০০৯ চনত হলিউড ফৰেইন প্ৰে'ছ এছ'চিয়েচনৰ লগত এবছৰীয়া সহযোগিতাৰে নিউ য়ৰ্ক ফাৰ্মে গ'ল্ডেন গ্ল'ব বঁটা প্ৰতিমূৰ্তিৰ ডিজাইনটো নতুন কৰা হয়। ইয়াক অনুষ্ঠানৰ পূৰ্বে বেভাৰ্লী হিল্টনত এক প্ৰে'ছ কন্‌ফাৰেন্সত উন্মোচন কৰা হয়।

বাৰ্ষিক অনুষ্ঠানৰ জৰিয়তে আহৰণ কৰা ৰাজহৰ একাংশ হলিউড ফৰেইন প্ৰে'ছ এছ'চিয়েচনে মনোৰঞ্জন উদ্যোগৰ লগত জড়িত দাতব্য প্ৰতিষ্ঠান, বা জলপানি আৰু বোলছবি-টেলিভিজনৰ ডেকা পেছাদাৰীলৈ আগবঢ়াই আহিছে। ইয়াৰ ভিতৰত মুখ্য প্ৰাপক হৈছে য়ং আৰ্টিষ্ট এৱাৰ্ড। ১৯৭৮ চনত হলিউড ফৰেইন প্ৰে'ছ সদস্য ম'ৰিন ড্ৰেগনে প্ৰতিষ্ঠা কৰা "য়ং আৰ্টিষ্ট ফাউণ্ডেছনে" হলিউডত উৎকৰ্ষৰ পৰিচয় দিয়া ২১ বছৰ অনুৰ্ধ শিল্পী আৰু শাৰীৰিক/আৰ্থিকভাৱে বাধাগ্ৰস্ত শিল্পীক এই বঁটা প্ৰদান কৰ হয়।

তথ্যসূত্ৰ

বহিঃ সংযোগ

Official Golden Globes website
Awards listing at the Internet Movie Database
Complete Downloadable List of Golden Globe Nominees and Winners

শ্ৰেণী:চলচ্চিত্ৰৰ বঁটা
শ্ৰেণী:আন্তঃৰাষ্ট্ৰীয় বঁটাসমূহ
প্ৰথম ৱিকিপিডিয়া সম্পাদনা

ৱিকিপিডিয়া-ৰ ডাটাবেছত সংৰক্ষিত প্ৰথমটো সম্পাদনা বেটুপাত পৃষ্ঠাত ১৫ জানুৱাৰী ২০০১ তাৰিখে সন্ধিয়া ১৯:২৭ বজাত (UTC) কৰা হৈছিল। এই সম্পাদনাটো সম্পূৰ্ণৰূপে এই বাক্যটো আছিল— “This is the new WikiPedia! ”। ২০১৯ চনত সহ-প্ৰতিষ্ঠাপক জিম্মী ৱেল্‌ছে কৈছিল যে ইয়াৰ আগত কিছুমান সম্পাদনা হৈছিল যিবোৰ পুনৰুদ্ধাৰ কৰিব পৰা নাযায়, আৰু প্ৰথম শব্দসমূহ আছিল "Hello, World!"। ২০২১ চনৰ ডিচেম্বৰত ৱেল্‌ছে ঘোষণা কৰে যে তেওঁ এই প্ৰথম সম্পাদনাটোৰ পুনৰ-সৃষ্ট ৰূপ থকা এটা ৱেবছাইট সৰ্বোচ্চ দাম দিব পৰা ব্যক্তিক non-fungible token (NFT) হিচাপে বিক্ৰী কৰিব।

পটভূমি

সহযোগিতাৰে লিখা, মুক্ত লাইচেন্সযুক্ত hypertext বিশ্বকোষৰ ধাৰণাটো প্ৰথমে ১৯৯০ দশকত উত্থাপন হৈছিল; Richard Stallman-এ ১৯৯৮ চনত “Free Universal Encyclopedia and Learning Resource” প্ৰস্তাৱ কৰিছিল।

২০০১ চনত লেৰী ছেংগাৰে ৱিকিপিডিয়াক সাধাৰণ জনতাৰ স্বেচ্ছাসেৱী লিখনিসমূহৰ উৎস হিচাপে কল্পনা কৰিছিল, যিবোৰ পিছলৈ নুপিডিয়া-লৈ “feed” কৰা হ’ব; Nupedia আছিল Jimmy Wales-এ প্ৰতিষ্ঠা কৰা আৰু “যোগ্য স্বেচ্ছাসেৱী অৱদানকাৰী”সকলে বহু-ধাপৰ peer review প্ৰক্ৰিয়াৰে লিখা এক সহযোগিতামূলক বিশ্বকোষ।

ছেংগাৰে নুপিডিয়া মেইলিং তালিকালৈ প্ৰেৰণ কৰা এটা বাৰ্তাত কৈছিল— “Humor me [...] go there and add a little article. It will take all of five or ten minutes.” আৰু ১৫ জানুৱাৰী ২০০১ তাৰিখে ৱিকিপিডিয়া আনুষ্ঠানিকভাৱে আৰম্ভ কৰা হয়।

প্ৰথম সম্পাদনা

ঐতিহাসিকভাৱে, ৱিকিপিডিয়াৰ ডাটাবেছত সংৰক্ষিত আটাইতকৈ পুৰণি সম্পাদনাটো আছিল ১৬ জানুৱাৰী ২০০১ তাৰিখে ২০:০৮ বজাত (UTC) কৰা UuU নামৰ পাতৰ এটা সংশোধন। এই পাতখন U অক্ষৰে আৰম্ভ হোৱা দেশসমূহৰ এখন তালিকা আছিল আৰু তেতিয়াৰ ছফ্টৱেৰ সীমাবদ্ধতাৰ বাবে অদ্ভুত নাম দিয়া হৈছিল।

কিন্তু সেই সময়ছোৱাত ব্যৱহৃত UseModWiki ছফ্টৱেৰটোৱে পাতৰ ইতিহাস নিৰ্ভৰযোগ্যভাৱে সংৰক্ষণ কৰা নাছিল। ২০১০ চনত ৱিকিমিডিয়া ডেভেলপাৰ Tim Starling-এ সংৰক্ষণাগাৰত UseModWiki-ৰ আগৰ কিছুমান অপ্ৰাপ্য সম্পাদনাৰ ৰেকৰ্ড বিচাৰি পাইছিল।

এই সম্পাদনাসমূহ ৩০ জুলাই ২০১৯ তাৰিখে ০২:২৮ বজাত (UTC) ৱিকিপিডিয়াৰ ডাটাবেছত আমদানি কৰাৰ পাছত, আটাইতকৈ পুৰণি নথিভুক্ত সম্পাদনাটো হৈ পৰে ১৫ জানুৱাৰী ২০০১ তাৰিখে কৰা বেটুপাত পৃষ্ঠাৰ সৃষ্টি, য’ত “This is the new WikiPedia! ” লিখা আছিল।

এই আমদানিৰ বিষয়ে অৱগত হোৱাৰ পিছত ৱেল্‌ছে কৈছিল—

এইবোৰ এতিয়ালৈকে পোৱা আটাইতকৈ পুৰণি সম্পাদনা, কিন্তু একেবাৰে প্ৰথম নহয়। UseMod wiki-ৰ আৰম্ভণি দিনত মই বহুতো বস্তু hard drive-ৰপৰাই মচি পেলাইছিলোঁ। সেইবোৰ কেতিয়াও পোৱা নাযাব। প্ৰথম শব্দসমূহ, যিবোৰ সোনকালে মচি পেলোৱা হৈছিল, আছিল “Hello, World!”

নন-ফাঞ্জিবল টোকেন বিক্ৰী

up=1.35|
৩ ডিচেম্বৰ ২০২১ তাৰিখে ৱেল্‌ছে ঘোষণা কৰে যে তেওঁ নিলামঘৰ Christie's-ৰ জৰিয়তে, “This is the new WikiPedia! ” সম্পাদনাৰ আগতে কৰা বুলি দাবী কৰা প্ৰথম ৱিকিপিডিয়া সম্পাদনাটোৰ পুনৰ-সৃষ্টিৰ এটা non-fungible token (NFT) বিক্ৰী কৰিব।

বহু ৱিকিপিডিয়া সম্পাদকেই বিভিন্ন কাৰণত এই বিক্ৰীৰ বিৰুদ্ধে আপত্তি তুলিছিল। কিছুমানে ইয়াক ৱিকিপিডিয়াৰ মুক্ত জ্ঞান নীতিসমূহৰ সৈতে অসংগত বুলি মন্তব্য কৰিছিল।

তথ্যসূত্ৰ

শ্ৰেণী:ৱিকিপিডিয়া
শ্ৰেণী:ৱিকিপিডিয়াৰ ২৫ বছৰীয়া জন্মদিন উপলক্ষে সৃষ্টি কৰা পৃষ্ঠা
ডিব্ৰুগড় (লোকসভা সমষ্টি)

ডিব্ৰুগড় লোকসভা সমষ্টি অসমৰ ১৪টা লোক সভা সমষ্টিৰ ভিতৰত এটা।

বিধানসভাৰ সমষ্টিসমূহ

ডিব্ৰুগড় লোকসভা সমষ্টিত তলত উল্লিখিত বিধান সভা সমষ্টিসমূহ আছে:
মৰাণ বিধানসভা সমষ্টি
ডিব্ৰুগড় বিধানসভা সমষ্টি
লাহোৱাল বিধানসভা সমষ্টি
দুলিয়াজান বিধানসভা সমষ্টি
টিংখং বিধানসভা সমষ্টি
নাহৰকটীয়া বিধানসভা সমষ্টি
তিনিচুকীয়া বিধানসভা সমষ্টি
ডিগবৈ বিধানসভা সমষ্টি
মাৰ্ঘেৰিটা বিধানসভা সমষ্টি

লোক সভাৰ সদস্য

নিৰ্বাচন
নাম
দল

১৯৫1
যোগেন্দ্ৰ নাথ হাজৰিকা
ভাৰতীয় জাতীয় কংগ্ৰেছ

১৯৫৭

১৯৬২

১৯৬৭

১৯৭১
ৰবীন্দ্ৰনাথ কাকতি

১৯৭৭
হৰেণ ভূমিজ

১৯৮৪

১৯৯১
পৱন সিঙ ঘাটোৱাৰ

১৯৯৬

১৯৯৮

১৯৯৯

২০০৪
সৰ্বানন্দ সোণোৱাল
অসম গণ পৰিষদ

২০০৯
পৱন সিঙ ঘাটোৱাৰ
ভাৰতীয় জাতীয় কংগ্ৰেছ

২০১৪
ৰামেশ্বৰ তেলী
ভাৰতীয় জনতা পাৰ্টী

২০১৯

২০২৪
সৰ্বানন্দ সোণোৱাল

লগতে চাওক

ডিব্ৰুগড় জিলা
অসমৰ লোকসভা সমষ্টিসমূহৰ তালিকা

তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:ডিব্ৰুগড় জিলা
ৰাণী নৰহ

ৰাণী নৰহ (, জন্ম-জাহানাৰা চৌধুৰী; ৩১ অক্টোবৰ ১৯৬৫) অসমৰ এগৰাকী ৰাজনীতিবিদ আৰু ভাৰতীয় জাতীয় কংগ্ৰেছৰ সদস্য। তেওঁ ২০১৬ চনৰ পৰা ২০২২ চনলৈ ৰাজ্যসভাত অসমক সংসদ সদস্য হিচাপে প্ৰতিনিধিত্ব কৰিছিল। ১৯৯৮ চনৰ পৰা ২০০৪ চনলৈ, আৰু পুনৰ ২০০৯ চনৰ পৰা ২০১৪ চনলৈ তেওঁ লোকসভাত লখিমপুৰক প্ৰতিনিধিত্ব কৰিছিল। তেওঁৰ স্বামী ভৰত নৰহ, ভাৰতীয় জাতীয় কংগ্ৰেছৰ সদস্য আৰু নাওবৈচাৰ বিধায়ক।

জীৱনী

নৰহ গুৱাহাটী বিশ্ববিদ্যালয়ৰ এগৰাকী স্নাতক।তেওঁ পেছাদাৰী ক্ৰিকেট খেলিছিল আৰু অসম ৰাজ্যিক দলৰ অধিনায়ক আছিল। তেওঁ পাছলৈ ভাৰতীয় মহিলা ক্ৰিকেট সন্থাৰ সভানেত্ৰী হয়৷ ইয়াৰ লগতে তেওঁ অসম মহিলা ক্ৰিকেট সন্থাৰ সভানেত্ৰী, অসম ক্ৰিকেট সন্থা আৰু অসম ফুটবল সন্থা দুয়োটাৰে উপ-সভানেত্ৰী হিচাপে কাৰ্যনিৰ্বাহ কৰিছে। তেওঁ ভাৰতত ক্ৰিকেট নিয়ন্ত্ৰণ ব'ৰ্ডৰ মহিলা সমিতিৰ সদস্য আছিল।

১৯৯৮ চনত নৰহ অসম প্ৰদেশ যুৱ কংগ্ৰেছৰ সভাপতি নিৰ্বাচিত হয়। ২০০৯ চনত তেওঁক লোকসভাত ভাৰতীয় জাতীয় কংগ্ৰেছৰ উপ-মুখ্য হুইপ হিচাপে নিযুক্তি দিয়া হয়। ২০১২ চনত নৰহক জনজাতি পৰিক্ৰমা মন্ত্ৰালয়ৰ ৰাজ্যিক মন্ত্ৰী হিচাপে ভাৰতৰ কেন্দ্ৰীয় মন্ত্ৰীসভাত অন্তৰ্ভুক্ত কৰা হয়। ২০১৬ চনত নৰহ অসমৰ পৰা ৰাজ্যসভালৈ নিৰ্বাচিত হয়।

অসম বিধানসভাৰ ছটা কাৰ্যকালৰ সদস্য আৰু অসম চৰকাৰৰ প্ৰাক্তন কেবিনেট মন্ত্ৰী ভাৰত নৰহৰ সৈতে ৰাণী নৰহৰ বিবাহ হৈছে৷

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজ্যসভাৰ সাংসদ
শ্ৰেণী:অসমৰ ব্যক্তি
শ্ৰেণী:ভাৰত চৰকাৰৰ মন্ত্ৰী
শ্ৰেণী:জীৱিত ব্যক্তি
ৰিচা শৰ্মা

ৰিচা শৰ্মা ; ১৯৮৭ চনত সঞ্জয় দত্তৰ সৈতে বিবাহপাশত আবদ্ধ হয় আৰু ১৯৯৬ চনত ব্ৰেইন টিউমাৰত আক্ৰান্ত হৈ মৃত্যু হয়।

কৰ্মজীৱন

শৰ্মাই তেওঁৰ পৰৱৰ্তী নায়িকা হিচাপে নিৰ্বাচিত হ’ব বিচাৰি দেৱ আনন্দৰ কাষ চাপিছিল এখন ছবিৰ শ্বুটিঙৰ সময়ত যদিও তেওঁ বহুত সৰু আছিল। দেৱে তাইক প্ৰতিশ্ৰুতি দিছিল যে তাই ডাঙৰ হ'লে তাইক কাষ্ট কৰিব, তাৰ পিছত অৱশেষত ১৯৮৫ চনত হাম নৌজাৱানৰ সৈতে তাইক বিৰতি দিছিল। ইয়াৰ পিছত তেওঁ পিছৰ বছৰ অনুভৱ আৰু ইনছাফ কি আৱাজ আৰু ১৯৮৭ চনত সদক ছাপ আৰু আগ হি আগত অভিনয় কৰে।

ফিল্মগ্ৰাফী

বছৰ চলচ্চিত্ৰ ভূমিকা ভাষা টোকাসমূহ
১৯৮৫ চনত হুম নৌজাৱান ৰশ্মি হিন্দী আত্মপ্ৰকাশৰ ছবি
১৯৮৬ চনত অনুভৱ বিজলি

ইনছাফ কি আৱাজ ৰেণু
১৯৮৭ চনত সদক ছাপ নাটাছা

আগ হি আগ তুলসী সিং শেষ ছবি

ব্যক্তিগত জীৱন আৰু মৃত্যু

১৯৮৭ চনত আমেৰিকাৰ নিউয়ৰ্ক চহৰত বলীউড অভিনেতা সঞ্জয় দত্তৰ সৈতে শৰ্মাই বিবাহপাশত আবদ্ধ হয়। বিয়াৰ দুবছৰৰ ভিতৰতে তেওঁৰ মগজুৰ টিউমাৰ ধৰা পৰে। ১৯৯৬ চনৰ ১০ ডিচেম্বৰত নিউয়ৰ্কৰ পিতৃ-মাতৃৰ ঘৰত শৰ্মাৰ মৃত্যু হয়।

তথ্য সংগ্ৰহ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
শ্ৰেণী:হিন্দী চলচ্চিত্ৰৰ অভিনেত্ৰী
হিমন্ত বিশ্ব শৰ্মা

হিমন্ত বিশ্ব শৰ্মা (; জন্ম: ১ ফেব্ৰুৱাৰী, ১৯৬৯) হৈছে অসমৰ এগৰাকী ৰাজনীতিবিদ তথা অসমৰ বৰ্তমানৰ মুখ্যমন্ত্ৰী। ১৯৮৫ চনত কামৰূপ একাডেমীৰ পৰা মেট্ৰিক পাছ কৰাৰ পিছত শৰ্মাই উচ্চ শিক্ষাৰ বাবে কটন কলেজত নামভৰ্তি কৰে। তেওঁ ১৯৯১-৯২ত কটন কলেজ ছাত্ৰসন্থাৰ সাধাৰণ সম্পাদক আছিল। তেওঁ কটনৰ পৰা ৰাজনীতি বিজ্ঞানত ১৯৯০ চনত স্নাতক আৰু ১৯৯২ চনত স্নাতকোত্তৰ পৰীক্ষা পাছ কৰে। শৰ্মাই গুৱাহাটীৰ চৰকাৰী আইন মহাবিদ্যালয়ৰ পৰা আইনৰ স্নাতক আৰু গুৱাহাটী বিশ্ববিদ্যালয়ৰ পৰা ডক্টৰেট ডিগ্ৰী লাভ কৰে।

উদ্ধৃতিসমূহ

বিভিন্ন জাতি-জনগোষ্ঠীৰ সুপ্ৰাচীন পৰম্পৰা আৰু আচাৰ-নীতি আদিয়েই হৈছে আমাৰ বৈভৱ।
সুস্থ-সবল নৱপ্ৰজন্ম দেশ এখনৰ উত্তৰণৰ প্ৰধান ভেটি। সম্ভাব্য ৰোগৰ পৰা শিশুসকলক সুৰক্ষা প্ৰদান কৰিবলৈ টিকা প্ৰদান কৰাটো আমাৰ সকলোৰে অন্যতম কৰ্ত্তব্য।
আমাৰ নৱপ্ৰজন্মই ম'বাইলত ৰীল বনোৱাৰ পৰিৱৰ্তে প্ৰযুক্তিৰ অন্বেষণ কৰা উচিত৷ তেতিয়া জীৱনৰ সোনোৱালী দিনবোৰ ভবাৰ আগতে পাব৷
"অসমৰ বাবে মই কৰা প্ৰতিটো প্ৰতিশ্ৰুতি ৰাইজৰ প্ৰতি থকা মোৰ দায়িত্বৰ পৰাই আহে।" (যুৱ প্ৰজন্মৰ বাবে কৰ্মসংস্থাপন আৰু উন্নয়নৰ সংকল্পৰ বিষয়ে। উৎস: এক্স (টুইটাৰ) পোষ্ট)
"অসমৰ ৰাইজৰ পৰা পোৱা এই মৰম আৰু আশীৰ্বাদ মই সদায় সযতনে ৰাখিম।" (জনসাধাৰণৰ সৈতে থকা নিবিড় সম্পৰ্কৰ বিষয়ে। উৎস: এক্স (টুইটাৰ) পোষ্ট)
"হিমন্ত বিশ্ব শৰ্মাই কি কৰে বা নকৰে, অসমবাসীয়ে ভালকৈয়ে জানে৷ মই কামেৰে কথা ক'ব বিচাৰোঁ৷ শ্ৰীশ্ৰীবটদ্ৰৱা থানৰ এই বিশেষ প্ৰকল্পই আমাৰ কামৰ কথাকেই ক'ব৷" (উৎস: ফেচবুক পোষ্ট)
"এই পবিত্ৰ স্থান মোৰ বাবে অতি ব্যক্তিগত। ই আমাৰ ঐতিহ্যৰ শিপা, অসমৰ আত্মাৰ প্ৰতিফলন।" (বটদ্ৰৱা থান প্ৰকল্পৰ আধাৰশিলা স্থাপনৰ সময়ত কৰা আৱেগিক মন্তব্য। উৎস: ইনষ্টাগ্ৰাম পোষ্ট)
"অসমৰ খিলঞ্জীয়া জনসংখ্যাৰ স্বাৰ্থ সুৰক্ষিত নকৰিলে ৰাজ্যখনত কোনো উন্নয়ন সম্ভৱ নহয়।" (২০২৬ চনৰ ১ জানুৱাৰীত গুৱাহাটীত এক সংবাদমেল সম্বোধন কৰি কৰা মন্তব্য। উৎস: দ্য হিন্দু)
"উন্নয়নে অসমক নতুন শিখৰলৈ লৈ গৈছে, কিন্তু আমাৰ পৰিচয় সুৰক্ষিত কৰাটো আমাৰ মূল প্ৰতিশ্ৰুতি হৈ থাকিব।" (উন্নয়ন আৰু পৰিচয়ৰ ৰাজনীতিৰ মাজত সামঞ্জস্য ৰখাৰ সন্দৰ্ভত কৰা মন্তব্য। উৎস: MSN/ANI)
"আমাৰ সমস্যা ভাৰতীয় মুছলমানৰ লগত নহয়, বৰঞ্চ বাংলাদেশী অনুপ্ৰৱেশকাৰীৰ সৈতেহে।" (অনুপ্ৰৱেশকাৰী সমস্যাৰ সন্দৰ্ভত চৰকাৰৰ স্থিতি স্পষ্ট কৰি দিয়া মন্তব্য। উৎস: এনডিটিভি (NDTV))

উৎস

লগতে চাওক

প্ৰফুল্ল কুমাৰ মহন্ত
সুষমা স্বৰাজ

বাহ্যিক সংযোগ

এক্স হেণ্ডল
ফেচবুক পেজ

Category:অসমৰ ৰাজনীতিবিদ
Category:অসমৰ মুখ্যমন্ত্ৰী
Category:অসমৰ ব্যক্তি
শ্ৰেণী:ৰাজনীতিবিদ
মাংসভোজী উদ্ভিদ

মাংসভোজী উদ্ভিদ হৈছে কিছুমান উদ্ভিদ, যি বিভিন্ন জীৱ, যেনে প্ৰাণী বা প্ৰ'ট'জৱা, বিশেষকৈ পতংগ বা অন্য সন্ধিপদীৰ পৰা পোষক দ্ৰৱ্য আহৰণ কৰে। এনে উদ্ভিদবোৰ ক্ষীণ অথবা কম পৰিমানে পোষক দ্ৰৱ্য, বিশেষকৈ নাইট্ৰ'জেন নথকা ঠাইত জীৱাই থাকিব পৰাকৈ অভিযোজিত হয়। ১৮৭৫ চনত চাৰ্লছ ডাৰউইনে প্ৰথম মাংসভোজী উদ্ভিদ, পতংগভোজী উদ্ভিদৰ বিষয়ে উল্লেখ কৰিছিল।

মাংসভোজী উদ্ভিদবোৰ সাধাৰণতে সপুষ্পক উদ্ভিদ। এনে উদ্ভিদ পাঁচটা ভিন্ন বৰ্গৰ প্ৰায় বাৰটাতকৈও অধিক গণৰ অন্তৰ্গত। প্ৰায় ৬৩০টাতকৈও অধিক এনে প্ৰজাতিৰ উদ্ভিদে চিকাৰ আকৰ্ষণ কৰে আৰু বন্দী কৰে, পাচক উৎসেচক উৎপাদন কৰে আৰু পোষক দ্ৰৱ্যৰ শোষণ কৰে। ইয়াৰোপৰি বিভিন্ন গণৰ প্ৰায় তিনি শতাধিক প্ৰ'ট'জৱাভোজী উদ্ভিদে সকলো নহলেও এনে কিছুমান বৈশিষ্ট প্ৰদৰ্শন কৰে।

শ্ৰেণী:উদ্ভিদজগত
কৰিমনগৰৰ ৰূপৰ কাৰুশিল্প

কৰিমনগৰ ৰূপৰ কাৰুশিল্প ভাৰতৰ হায়দৰাবাদৰ কৰিমনগৰত নিৰ্মিত ৰূপৰ আলংকাৰিক কাম। ই কৰিমনগৰৰ এক প্ৰাচীন কলা।

ইতিহাস

হায়দৰাবাদৰ নিজামসকলৰ শাসনকালত এই শিল্পৰূপটোৰ পৃষ্ঠপোষকতা কৰা হৈছিল আৰু সম্ভ্ৰান্ত লোকসকলে বেলেগ বেলেগ কামৰ নিৰ্দেশ দিছিল। এইবোৰ ছালাৰ জং সংগ্ৰহালয়ত প্ৰদৰ্শিত হৈ আছে।

কৰিমনগৰ ৰূপালী কাৰুশিল্পই ২০০৭ চনত বৌদ্ধিক সম্পত্তিৰ অধিকাৰ সুৰক্ষা বা ভৌগোলিক সূচক (জি আই) মৰ্যাদা লাভ কৰে।

তথ্যসূত্ৰ

শ্ৰেণী:ভৌগোলিক স্বীকৃতি
শ্ৰেণী:শিল্প
চিত্ৰ-ভাগৱত

এতিয়ালৈকে উদ্ধাৰ হোৱা অসমীয়া ভাষাৰ আটাইতকৈ পুৰণি সচিত্ৰ পুৰণি কালৰেপৰাই এক চিত্ৰচৰ্চাৰ পৰম্পৰা আছিল যদিও চিত্ৰ-ভাগৱতৰ আগৰ প্ৰমাণ্য উদাহৰণ আমাৰ হাতত আজি নাই। আলোচ্য 'চিত্ৰ-ভাগৱত' খনি এই মহাভাগৱতৰ 'প্ৰথম অংশ' বা 'আদ্য দশম'ৰ আধাৰত সচিত্ৰ কৰা হৈছিল। মূল সচিত্ৰ পুথিখন 'আদ্য দশম' বা 'আদি দশম'। তাকে হৰিনাৰায়ণ দত্ত বৰুৱাই ১৯৪৯ খ্ৰীষ্টাব্দত 'চিত্ৰ-ভাগৱত' নামত ছপা কৰি ৰাইজৰ আগলৈ উলিয়াই দিয়ে। তেতিয়াৰ পৰাহে এই সচিত্ৰ পুথিখনক সকলোৱে 'চিত্ৰ-ভাগৱত' বুলি ক'বলৈ লয়। মূল পুথিখন নগাঁৱৰ বালি সত্ৰৰ পৰা উদ্ধাৰ কৰা হৈছিল। মূল পুথিখনৰ এটা পৃষ্ঠাত ১৪৬১ শকটো লিখালৈ চাই কোনো কোনোৱে এই পুথি ১৫৩৯ খ্ৰীষ্টাব্দতে অৰ্থাৎ শংকৰদেৱৰ জীৱন কালৰ ভিতৰতে সচিত্ৰ কৰা হৈছিল বুলি ভাবে। 'চিত্ৰ-ভাগৱত' ৰ সম্পাদনাত হৰিনাৰায়ণ দত্তবৰুৱাই উল্লেখ কৰিছে যে শংকৰদেৱৰ জীৱনকালত শংকৰদেৱৰ অনুমোদনক্ৰমে তেখেতে নিজে আগত থাকি আদ্য দশমৰ চিত্ৰসমূহ অঁকোৱা ন'হলেও শংকৰদেৱে আগতে কৰোৱা বা অনুমোদন জনোৱা চিত্ৰৰ চানেকিৰ আধাৰ পাছত কোনোবা খনিকৰে কোনোবা সত্ৰত হয়তো নতুনকৈ নকল কৰি সচিত্ৰ কৰিছিল। সেই কথা হয়তো হ'ব পাৰে। 'চিত্ৰ-ভাগৱত' ৰ প্ৰথম চিত্ৰখন শুকদেৱ আৰু পৰীক্ষিত। সত্ৰীয়া চিত্ৰশৈলী দুটা প্ৰধান বৈশিষ্ট্যৰে সমৃদ্ধ এই চিত্ৰখনিৰ পশ্বাৎপট হেঙুলীয়া আৰু ধেনুভিৰীয়া ক্ষেত্ৰৰে আবৃত। সূৰ্য, বৰুণ, বায়ু, অগ্নি, বসুমতি, ইন্দ্ৰ, কুবেৰ , চন্দ্ৰ, যম, নাৰদ, মহেশ, যোগাময় আদি সকলো দেৱ-দেৱী, অসুৰ, মানৱ, সকলোৰে মুখ একাষৰীয়াকৈ অঁকা। এইটোও সত্ৰীয়া চিত্ৰশৈলীৰ এটা উল্লেখযোগ্য বৈশিষ্ট্য । মাত্ৰ কেইখনমান চিত্ৰত পদ্মাসনত বহি থকা বিষ্ণু, ৰাজহংসৰ ওপৰত আৰোহণ কৰি থকা চতুৰ্মুখী ব্ৰক্ষ্মা, অষ্টভূজা কাত্যায়নী, অনন্তই ছত্ৰৰ তলত নিজৰ কোলাত বহুৱাই লোৱা চতুৰ্ভূজী নাৰায়ণ, বসুদেৱ-দৈৱকীক কৃষ্ণই নিজৰূপে দেখা দিওঁতে কৃষ্ণ, কৃষ্ণই ময়ুৰক সিয়াৰোঁতে অষ্টভূজী অম্বিকা দেৱী, এই সকলক সন্মুখৰ পৰা অঁকা হৈছে। 'চিত্ৰ-ভাগৱত'ৰ নাৰী চৰিত্ৰসমূহৰ প্ৰায় সকলোৰে সাজ-পোছাক একেই ধৰণেৰে পিন্ধা দেখুৱাইছে। নাৰীসকলে সযতনে নেঘেৰী খোপাৰ দৰে খোপা বন্ধা আৰু তাৰে কিছুমান খোপাত ফুলৰ মালা লগোৱা, পুৰুষ নাৰী উভয়ৰে ডিঙিত মণিহাৰ, কৃষ্ণৰ বাজুবন্ধন আৰু মণি বন্ধনেৰে দেহ শোভিত। পৰীক্ষিত ৰজাৰো মণিবন্ধ অলংকাৰৰে শোভিত। বিপৰীতে শুকদেৱ উপবীত সহিতে বস্ত্ৰহীন। শুকদেৱৰ কেশ দীঘলকৈ পৃষ্ঠদেশ আৰু কিছু বুকুৰ ফালে বাগৰি যোৱা। দুই এখন চিত্ৰিকাত নন্দৰ দাড়ি-গোফ অঁকাৰ বিপৰীতে অসুৰবিলাকৰ সকলো চিত্ৰিকাৰে দাড়ি-গোফ অঁকা হৈছে। 'চিত্ৰ-ভাগৱত' ৰ চিত্ৰসমূহৰ থলুৱা চৰাই-চিৰিকতি আৰু জীৱ- জন্তুৰ চিত্ৰায়ণে স্থানীয় শৈলীটোক বিশিষ্টতা প্ৰদান কৰাৰ লগতে সোণত সুৱগা চৰাইছে। চিত্ৰৰ দেৱতাসকলে তেওঁলোকৰ বাহনসমূহত আৰোহণ কৰি থকা ; কংস, শ্ৰীকৃষ্ণ আৰু বলৰাম, অক্ৰুৰৰ ৰথৰ ঘোঁৰা, নন্দৰ গাড়ীৰ বলধ, বিভিন্ন দৃশ্যত হাতী, গাই, চেঁউৰি-দমৰা, ম'হ , বান্দৰ, ছাগলী, বাঘ, সিংহ, মৃগ, মেথোন, বৰা আদি জন্তুৰ চিত্ৰৰ লগতে ৰাজহাঁহ, ময়ুৰ আৰু অন্যান্য সৰু-বৰ স্থানীয় চৰাইৰ ৰূপাংগই বৃন্দাবনত ৰূপায়ণত স্থানীয় সৌন্দৰ্যৰ ছাপ পৰিছে। 'চিত্ৰ-ভাগৱত' ত নানা ধৰণৰ বাদ্যৰ চিত্ৰণো মনকৰিবলগীয়া। নানা আকাৰৰ শংখ, মৃদংগ, তাল, কালি, বাঁহী, ডম্বৰু, ডবা, ঢোল, বীণা আদি দেৱতাসকল, গন্ধৱ, কৃষ্ণ, শিৱ, নাৰদ আদি বিভিন্ন ধৰণৰ চৰিত্ৰত শোভা পাইছে। বিভিন্ন চিত্ৰিকাত বিভিন্ন উপলক্ষত শৰাই, বঁটা, গছা, ধূপদানী, চাকি, চত্ৰ, দধিমথা যতন, উৰাল, কলহ, হোমৰ সঁজুলি, কান্ধ মাৰি আদিৰ চিত্ৰ আঁকি খনিকৰে 'চিত্ৰ-ভাগৱত' ত স্থানীয় ৰহন সানিছে।

তথ্য সংগ্ৰহ

শ্ৰেণী:অসমীয়া গ্ৰন্থ
খামটি জনগোষ্ঠী

টাই খামটি (খামতি) বা খামটি শান হল চীনৰ য়ুন্নান প্ৰদেশ, ম্যানমাৰৰ কাচিন ৰাজ্যৰ খাম টি লুং, মগয়ুং আৰু মিটকীয়ান ঠাইৰ পৰা মূলবসতি ধৰি উত্তৰপূবৰ অসম আৰু অৰুণাচলত বসবাস কৰা উত্তৰপূবৰ টাই জাতিৰ এটা ঠাল। অসমত খামটিসকলৰ জনসংখ্যা প্ৰায় ৬০,০০০ ত কৈ অধিক। আহোমসকলৰ পাছতে খামটি সকল অসমৰ অন্য এটা বৃহৎ টাই জনগোষ্ঠী। টেঙাপানী অঞ্চলত খামটিসকলৰ কিছু জনসংখ্যা দেখা যায়। খামটি সকলে থেৰাবাদী বৌদ্ধ ধৰ্ম পালন কৰে। তেওঁলোকৰ নিজা লিপি আছে যি শান লিপিৰ পৰা উদ্ভৱ হোৱা। তেওঁলোকৰ মাতৃভাষা খামটি ভাষা।

জীৱন নিৰ্বাহ

খামটিসকলে থেৰাবাদী বৌদ্ধধৰ্মত বিশ্বাস কৰে। তেওঁলোকে ৰাতিপুৱা আৰু গধূলি বুদ্ধক স্মৰণ কৰে। খামটি সকলে পৰম্পৰাগত ভাবে মজিয়াখন কাঠেৰে আৰু বেৰসমূহ বাঁহেৰে নিৰ্মাণ কৰা ঘৰত বাস কৰে। খামটিসকলৰ মূল জীৱিকা কৃষি আৰু তেওঁলোকে পৰম্পৰাগতভাবে আলু, সৰিয়হ, ধান আদি উৎপাদন কৰে। খামটিসকলৰ মুখ্য খাদ্য হল ভাত। খামটিসকল আমিষভোজী।

ভাষা আৰু লিপি

খামটিসকলে খামটি ভাষা ব্যৱহাৰ কৰে যিটো এক প্ৰকাৰৰ দক্ষিণ-পশ্চিমীয়া টাইভাষা। খামটি ভাষাৰ মুঠ তিনিটা উপভাষা আছে। সেয়া হল- উত্তৰ মান খামটি, অসম খামটি আৰু চিংকলিং খামটি। খামটিসকলে খামটি ভাষাৰ উপৰি অসমীয়া আৰু মান ভাষাৰো ব্যৱহাৰ কৰে।
খামটিসকলে নিজৰ লিপিটোক লিক-টাই বুলি কয়। খামটিসকলৰ লিপি কেইশ বছৰ আগতে লিক ট' ঙাওক নামৰ লিপিৰ পৰা বিকাশ ঘটিছিল। তেওঁলোকৰ লিপিত ৩৫টা আখৰ আছে। এই লিপিটো পৰম্পৰাগত ভাবে বুদ্ধ জাতক কথা, ত্ৰিপিটিকা, ইতিহাস আদি গ্ৰন্থ সমূহ লিখোঁতে আৰু পঢ়োঁতে ব্যৱহাৰ হৈছিল। পাছলৈ২০০৩ চনত ইয়াত উচ্চাৰণৰ চিহ্ন উত্তৰ মান আৰু অৰুণাচলৰ বিদ্বানসকলে ব্যৱহাৰ কৰি নতুন ৰূপ দিয়ে।

তথ্য সংগ্ৰহ

শ্ৰেণী:অসমৰ অনুসূচিত জনজাতি
শ্ৰেণী:অৰুণাচল প্ৰদেশৰ অনুসূচিত জনজাতি
শ্ৰেণী:টাই জাতি
ফণীন্দ্ৰ কুমাৰ দেৱচৌধুৰী

ফণীন্দ্ৰ কুমাৰ দেৱচৌধুৰী অসমৰ এজন অসমীয়া ঔপন্যাসিক, গল্পকাৰ আৰু প্ৰবন্ধকাৰ৷

উদ্ধৃতিসমূহ

প্ৰতিগৰাকী নাৰীয়েই জীৱনত এজন পুৰুষৰ মাজতেই দুজন মানুহ বিচাৰে, এজনৰ পৰা বিচাৰে আশ্ৰয় আনজনৰ পৰা প্ৰেম।
প্ৰেমৰ উত্তাপ আৰু প্ৰেৰণাই এজন মানুহৰ সৃষ্টি-ক্ষমতাক বিকশিত কৰি তুলিব পাৰে।
প্ৰেম পৃথিৱীৰ সৰ্বশ্ৰেষ্ঠ ভাষা।
অনুভৱ গতিৰ ওপৰত নিৰ্ভৰ কৰে। প্ৰেম, দয়া, কৰুণা আদি কোমল অনুভৱসমূহ জীয়াই ৰখাৰ বাবে আমি জীৱনটো তেনে অনুভৱৰ গতিৰ লগত synchronise কৰিব লাগে।
মই সেইজন ব্যক্তিকে পৃথিৱীৰ অন্যতম দৰিদ্ৰ, হতভগা ব্যক্তি বুলি গণ্য কৰো, যাৰ জীৱনলৈ কেতিয়াও প্ৰেম অহা নাই।
মাত্ৰ কেইটামান বছৰৰ পাছত আজিৰ উৎকৃষ্টতম চিকিৎসাক আমাৰ ল'ৰা-ছোৱালীয়ে 'অন্ধবিশ্বাসেৰে ভৰা বেজালি' বুলি ৰগৰ কৰিব। (পঞ্চাশত পঁচিশৰ প্ৰেম গ্ৰন্থৰ উদ্ধৃতি)
কিতাপেনো মানুহক প্ৰকৃততে কি প্ৰদান কৰে? কিতাপ মনৰ ভিতৰখন ভূমি চোৱা এক যন্ত্ৰ। দূৰবীণেৰে যিদৰে আমি সুদূৰৰ আকাশৰ গ্ৰহ-নক্ষত্ৰৰ সন্ধান কৰিব পাৰোঁ, অণুবীক্ষণ যন্ত্ৰৰে চকুৰে মণিব নোৱাৰা জৈৱিক জগত এখন স্পষ্ট ৰূপত চাব পাৰোঁ; সেইদৰে কিতাপ নামৰ এই যন্ত্ৰৰ জৰিয়তেও আমি হৃদয়ৰ ভিতৰখন চাব পাৰোঁ। সকলো মহৎ গ্ৰন্থই প্ৰকৃততে আমাক নিজকে চাবলৈ, আৱিষ্কাৰ কৰিবলৈ শিকায়। (‘কিতাপ ঘৰ’ গ্ৰন্থৰপৰা)

উৎস

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া ঔপন্যাসিক
শ্ৰেণী:সাহিত্যিক
শ্ৰেণী:গল্পকাৰ
শ্ৰেণী:প্ৰবন্ধকাৰ
থৰ মৰুভূমি

থৰ মৰুভূমি ভাৰতৰ উত্তৰ-পশ্চিম তথা পাকিস্তানৰ দক্ষিণ অংশত অৱস্থিত এখন বিশাল মৰুভূমি। ২,০০,০০০ বৰ্গ কিলোমিটাৰ ঠাই আগুৰা এই মৰুভূমিখনক ‘দ্য গ্ৰে’ট ইণ্ডিয়ান ডেজাৰ্ট’ বুলিও জনা যায়। থৰ পৃথিৱীৰ বিংশ তম সৰ্ববৃহৎ মৰুভূমি, আৰু পৃথিৱীৰ নৱম সৰ্ববৃহৎ উষ্ণ উপ-ক্ৰান্তীয় মৰুভূমি। থৰ মৰুভূমিৰ প্ৰায় ৮৫% ভাৰতত আৰু বাকী ১৫% পাকিস্তানত আছে। ভাৰতৰ মুঠ ভৌগোলিক মাটিকালিৰ প্ৰায় ৪.৫৬% ঠাই থৰ মৰুভূমিয়ে আগুৰি আছে। মৰুভূমিখনৰ ৬০% তকৈও অধিকাংশ ৰাজস্থানত পৰে যদিও ভাৰতৰ আন তিনিখন ৰাজ্য ক্ৰমে গুজৰাট, পঞ্জাব আৰু হাৰিয়ানালৈ আৰু পাকিস্তানৰ সিন্ধ আৰু পঞ্জাব প্ৰান্তলৈ ই বিস্তৃত হৈ আছে।

ভৌগোলিক বিৱৰণ

থৰ মৰুভূমিৰ উত্তৰ-পূব অংশ আৰাৱলী পাহাৰৰ মাজত অৱস্থিত। এই মৰুভূমিখন উত্তৰে পঞ্জাব আৰু হাৰিয়ানালৈকে, উপকূলৰ কাষেৰে গ্ৰে’ট ৰণ অৱ কট্‌ছলৈ, পশ্চিম আৰু উত্তৰ-পশ্চিমে সিন্ধু নদীৰ জলজ সমভূমিলৈকে বিস্তৃত হৈ আছে। মৰুভূমি অঞ্চলটোৰ বেছিভাগ ঠাই বিশাল, স্থানান্তৰিত বালিৰ টিলাৰে আবৃত যিয়ে জলজ সমভূমি আৰু উপকূলৰ পৰা পলস গ্ৰহণ কৰে। বাৰিষা আৰম্ভ হোৱাৰ আগতেই প্ৰতি বছৰে বাঢ়ি অহা প্ৰচণ্ড বতাহৰ বাবে বালি অতি চলনশীল হয়। লুনি নদী মৰুভূমিখনৰ একমাত্ৰ নদী। বছৰি ১০০ৰ পৰা ৫০০ মিলিমিটাৰ (৪ৰ পৰা ২০ ইঞ্চি) বৰষুণ হয়। ইয়াৰ প্ৰায় সকলোখিনি জুনৰ পৰা ছেপ্টেম্বৰ মাহৰ ভিতৰত হয়।

মাগ্ৰেবৰ প্ৰাকঐতিহাসিক এটেৰিয়ান সংস্কৃতিৰ অন্তৰ্গত প্ৰস্তৰ যুগৰ সঁজুলিসমূহ থৰ মৰুভূমিৰ মধ্য আদি প্ৰস্তৰ যুগৰ আৱৰ্জনাত আৱিষ্কাৰ কৰা হৈছে।

তথ্যসূত্ৰ

বাহ্যিক সংযোগ

শ্ৰেণী:মৰুভূমি